ရဝါန် (ဂကူ)

ဂကူရဝါန်  တအ်ဂှ် ပဒတဴဒၟံင် ပ္ဍဲကုန်ဒဵုပူတာအဝ်၊ ဇိုင်ကြုင်နံင်မန် (ကသာန်)၊ ဒေသခံင်လာန်ဖူ၊ ဇိုင်ၜဳမေခ ကဵု ခယျာန်ခူ ကဵု ဇိုင်ဒဵု ခါကာဗဝ်ရာဇဳ တအ်ရ။ ဂကူရဝါန်ဂှ် ဂကူနုံ ဗီုဏအ်လေဝ် ကော်ကီုရ။ ဂကူရဝါန်ဂှ် ဒှ်ဂကောံဂကူတိဗေတ္တဝ်ဘာမာ ပါလုပ် ပ္ဍဲဂကောံဂကူလဝ်လဝ်မူသဝ်တအ်ရ။  

ဂကူရဝါန်ဂှ် ဂကူဂျိန်ဖဝ် ကဵု ဂကူသေံတအ် ကော်စ ညးတအ် ဂကူနုံ (ဟွံသေင်မ္ဂး) ဂကူခနုံ။ ရဝါန်ဂှ် ဂွံအဓိပ္ပါယ် မၞိဟ်မလတက်ပလောအ်အသာ်ဗု ဗီုဏအ် ဂွံအဓိပ္ပါယ်ရ။ ဂကူမရူတအ်ဂှ် ကော်စ ညးတအ် နာဲဗံင်၊ ကြုက် ကော်စ ညးတအ် ဂကူကျူဇြဳ။ အထုပ် မၞိဟ်ဇၞော် ဂကူရဝါန်တအ်ဂှ် တာန်လဝ် နကဵုၜဝ်တုဲ စုတ်လဝ် ဂၞိဟ်ကၠိက်ရ။ တုဲပၠန် မလေပ် ဗၞုဟ် ကဵု ဇြင်ကီုရ။ 

ဂကူရဝါန်တအ်ဂှ် နွံကဵု တၞောဝ်ဗဳဇဂကူ ၜိုတ် ၈၀။ ဟိုတ်ဂကူဂွံ တၞဟ်ခြာ ရေင်သကအ်ဂှ် မွဲအခိင်တေအ် မွဲဒေသ ကဵု မွဲဒေသ အာကၠုင်ဝါတ်ဂါတ်တုဲ အရေဝ်တအ်ဂှ် ပြံင်လှာဲ တၞဟ်ခြာအာ ရေင်သကအ်ရ။ ဆဂး တၠုင်လအာ အရေဝ်ဂှ် တုပ်ဒၟံင် ကုအရေဝ်ဗၟာရ။

ဗီုမတင်ယၟု 
ဂကူရဝါန်တအ်ဂှ် တင်ယၟုကောန်ဇာတ်ညးတအ် အတိုင်လၟေင် နူဇၞော် ဍောတ်စှ်ေ အတိုင်ဗွဲသၟဝ်ဝွံရ။

တ္ၚဲတၟေင် 
တ္ၚဲကောန်ဂကူရဝါန်ဂှ် ကၠောန်ဗဒှ်ဒၟံင် ဇၟာပ်သၞာံ ပ္ဍဲဂိတုဒဳဇြေမ္ဗာ ၉။ တ္ၚဲကောန်ဂကူရဝါန်ဂှ် စကၠောန် နူသၞာံ ၁၉၄၉ မပစၟတ်သမ္တီ တ္ၚဲမဒက်ပ္တန် ကမ္မတဳလိက်ပတ်ရဝါန် ပ္ဍဲကွာန်ဝူနာင် ပွိုင်ဍုင်ခေါင်လာန်ဖူ ပ္ဍဲသၞာံ ၁၉၄၉ ဂှ်ရ။ 

သဘင်ကိစ္စဇၞော် ပ္ဍဲဂကူရဝါန် နွံမွဲပၠန်ဂှ် သဘင်မနော မကော်ဂး နကဵု အရေဝ်ရဝါန် "ဒဘူအဇြဳခံင်" မကၠောန်ဗဒှ် ပ္ဍဲဂိတုဨပြဳရ။ ပ္ဍဲသဘင်ဂှ်မ္ဂး လှ်ေ ဒယှ်ေ ယေန်သၞာင်ရဝါန်ဂမၠိုင် ဒှ်သဘင်မိပ်မြဟ် မွဲဂကူရ။

နိဿဲ